Bjæsken vil ikke traditionen tro blive præsenteret i slutningen af november. Efter 40 årgange af satirehæftet er det slut. Chefredaktør siden 1974, Mogens Bohøj, har sagt stop, fordi han har mistet lysten, som han skriver i en pressemeddelelse. Det har ikke været muligt at finde en afløser blandt de 30-40 faste forfattere og tegnere, som har produceret bladet uden offentligt tilskud. Derfor vil prisen som Årets Vendelkåbe og Bjæskens Pris ikke længere blive givet til nordjyske sportsstjerner, borgmestre og ministre.

Opsummering:
Årets Vendelkåbe er blevet kåret for sidste gang. Vendelboernes satirehæfte "Bjæsken" udkommer ikke mere.